Louis Dupré

Louis Dupré (k. 11. tammikuuta 2022) oli belgialainen filosofi ja kirjailija. Hän valmistui Leuvenin katolisesta yliopistosta filosofian tutkinnon kera vuonna 1954, jolloin hän kirjoitti väitöskirjan marxilaisten filosofian lähtökohdista. Sen perusteella hänelle myönnettiin J.M. Huyghe-palkinto kaksi vuotta myöhemmin.

Dupré opetti filosofiaa vuoteen 1972 asti Georgetownin yliopistossa. Seuraavana vuonna hänet nimitettiin T. Lawrason Riggsin uskonnontutkimuksen professoriksi Yalen yliopistossa. Dupré on luennoinut useissa yliopistoissa Yhdysvalloissa, Belgiassa, Alankomaissa, Irlannissa ja Italiassa. Hän on kirjoittanut 15 kirjaa sekä julkaissut noin 200 artikkelia filosofiasta ja teologiasta eri aikakauslehdissä ja tietosanakirjoissa.

Vuonna 1994 hänestä tuli American Academy of Arts and Sciences -akatemian jäsen.

Lähteet 

Belgialaiset filosofit
Katoliset filosofit
Belgialaiset kirjailijat
Belgialaiset opettajat
Vuonna 2022 kuolleet